stanford-oval/wikipedia huggingface dataset:
אפידוט
מאפיינים

מקור השם הוא מיוונית - "אפידוסיס", כלומר "תוספת". את השם למינרל נתן המינרלוג הצרפתי רנה הואי (René Hauey) ב-1801 על מנת להבדילו מקבוצת הטורמלין שבה נחשב חבר עד אז.
אפידוט הוא מינרל יוצר סלעים המצוי בשפע, אבל ממקור שניוני. הוא מופיע באבני גיר גבישיים וסלעי שיסט שמקורם בסלעים מותמרים. המינרל הוא גם תוצר של שינוי הידרותרמי של מינרלים שונים (פצלות השדה, נציצים, פירוקסנים, אמפיבולים, גארנטים ואחרים). סלע הבנוי מקוורץ ואפידוט ידוע כאפידוזיט. גבישים מפותחים היטב מצויים במקומות רבים: קנאפנוואנד (Knappenwand) שליד זלצבורג באוסטריה כגבישים ארוכים בצבע ירוק כהה המצויים בחללים בשיסט, יחד עם אזבסט, אדולריה, קלציט ואפטיט; בעמק אלה (Ala) וטראוורסלה (Traversella) בפיימונטה; ארנדל (Arendal) בנורווגיה; האדם (Haddam) בקונטיקט; אי הנסיך מווילס באלסקה שם הוא מופיע כגבישים ארוכים מרובעים בצבע ירוק כהה יחד עם מרבצי נחושת באבן גיר שעברה התמרה.
בישראל ניתן למצוא אפידוט בחללים בסלעי בזלת וטוף בכרמל ובתור מינרל משני בסלעים מגמתיים פרקמבריים ובסלעים מותמרים באזור אילת.
את הגבישים השקופים לחלוטין בצבע ירוק כהה מקנאפנוואנד ומברזיל נוהגים לעיתים לחתוך כאבני חן.
המינרלים פיימונטיט ואלניט הוא איזומורפים לאפידוט וניתן לכנותם אפידוט מנגני ואפידוט צריומי בהתאמה.
פיימונטיט מופיע כגבישים קטנים מונוקליניים בצבע שחור־אדמדם במכרות המנגן בסן מרצ'ל סמוך לאיבריאה בפיימונטה ובשיסטים גבישיים בכמה מקומות ביפן. צבע הארגמן של אבן הפורפיר המצרית מקורו בנוכחות מינרל זה.
לאלניט יש נוסחה זהה לנוסחת האפידוט והוא מכיל מתכות מקבוצת הצריום. המינרל נראה שונה לגמרי מהאפידוט שכן צבעו שחור או שחור חום, למינרל יש ברק של זפת והוא אטום, יותר מכך הפצילות באלניט מועטה או לא קיימת בכלל וגבישים מפותחים היטב נדירים. התכונות הקריסטלוגרפיות והאופטיות של האלניט זהות לאפידוט. הפליאוכרואיזם באלניט הוא חזק בגוונים של חום־אדמדם, חום־צהבהב וחום־ירקרק. אף על פי שאינו מינרל נפוץ תפוצתו רחבה למדי כמינרל נלווה לסלעים רבים: גנייס, גרניט, סיאניט, ריוליט, אנדזיט ואחרים. המינרל נתגלה לראשונה בגרניט של מזרח גרינלנד ותואר על ידי תומאס אלן (Thomas Allan), שעל שמו קרוי המינרל, ב-1808.
תהליך הידרציה (הוספת מים) לאלניט משנה את מבנהו והוא הופך לאיזוטרופי מבחינה אופטית ולאמורפי. מסיבה זו הוגדרו סוגים שונים של אלניט וניתנו להם שמות רבים. אורתיט הוא השם שנתן יונס יעקב ברצליוס ב-1818 לסוג אלניט שעבר הידרציה והתגלה כגבישים דקים פריזמטיים לעיתים באורך של 30 ס"מ בפינבו (Finbo), סמוך לפאלוּן (Falun) בשוודיה.
לקריאה נוספת

יעקב ק. בן־תור, לוחות הגדרה למינרלים יוצרי סלעים
אפס מוביל

אפסים מובילים על צג של מכשיר דיגיטלי
אפס מוביל הוא כל 0 המופיע בתחילת מחרוזת מספרית המייצג ערך שאינו אפס. לדוגמה, המזהה המפורסם של ג'יימס בונד הוא 007, כלומר מכיל שני אפסים מובילים. לעיתים קרובות ניתן למצוא אפסים מובילים ברכיבי תצוגה דיגיטלית שונים המכילים מספר קבוע של ספרות לתצוגה, שעון דיגיטלי למשל.
אפסים מובילים נוצרים גם על ידי מערכות ממוחשבות מיושנות המייצרות ערכים לרשומות בעלות מבנה קבוע ובאמצעותם הן מחזירות פלט באורך הנדרש.
בהצגה של סכומים או כמויות נהוג שלא להציג אפסים מובילים. מחירו של מוצר, למשל, יוצג כ-72 שקלים, ולא כ-0072 שקלים. כאשר מספר משמש לזיהוי, נדרשת לפעמים הצגה של אפסים מובילים, כדי לוודא שכל הספרות הנדרשות מוצגות. מספר זהות ישראלי הוא בן 9 ספרות, ומערכות שונות דורשות להקלידו עם אפסים מובילים.
השימוש באפס מוביל למספור הוא שכיח ביותר, שכן לולא השימוש בו הסדר שהיה מתקבל לפי סידור אלפביתי סטנדרטי היה משתבש. לדוגמה, המספר 11 יופיע לפני המספר 2 בסידור אלפביתי סטנדרטי, אולם אחרי 02 כנדרש, ולכן אם מתכוונים למיין בסדר עולה לפי מספרים, נהוג להוסיף אפסים מובילים לפי אותו סדר הגודל של העצמים הממויינים. כמובן שהשימוש באפס מוביל לא עוזר כאשר מעוניינים למיין אלפביתית מספרים שליליים, שכן 23- יגיע אחרי 1-, 01- ו- 22-, למרות שהוא קטן מכולם וצריך להופיע ראשון.
קידומת 0 נמצאת בשימוש גם בשפת התכנות C כדי לציין שימוש בבסיס אוקטלי, והקידומת 0x  מציינת שימוש בבסיס הקסדצימלי.
אריק יזראלביץ'

| --- | --- |

 לידה:  6 בפברואר 1954 שטרסבורג, צרפת 
 פטירה:  27 בנובמבר 2012 (בגיל 58) הרובע השלושה-עשר של פריז, צרפת 
 מדינה:  צרפת 
 השכלה:  בית הספר הגבוה ללימודי תעשייה וניהול בפריז 
 מעסיק:  לה מונד 
 תפקיד:  עורך ראשי 
 
אריק יזראלביץ' (בצרפתית: Erik Izraelewicz;‏ 6 בפברואר 1954 - 27 בנובמבר 2012) היה מחבר ועיתונאי יהודי צרפתי ועורך העיתון לה מונד החל משנת 2011 ועד מותו מהתקף לב בנובמבר 2012. קודם לכן שימש כעורכם של העיתונים Les Échos ו-La Tribune.
קורות חיים

יזראלביץ' נולד בשטרסבורג למשפחה יהודית ממוצא פולני, ובילה חלק מילדותו בעיר אגנו (Haguenau) שבמזרח צרפת, שם אביו עבד כרופא. בשנת 1976 סיים את לימודיו בבית הספר הגבוה ללימודי תעשייה וניהול בפריז. אחר כך למד שלוש שנים בבית ספר לעיתונאות (Centre de formation des journalistes de Paris) ובסורבון. בשנת 1979 השלים את עבודת הדוקטורט שלו בנושא כלכלה בינלאומית.
הוא החל את העבודה העיתונאית בתור כתב כלכלי בעיתון L′Usine nouvelle. בשנת 1981 החל לכתוב בעבור העיתון L′Expansion. בשנת 1985 היה מהמייסדים של העיתון הכלכלי היומי La Tribune. בשנת 1986 החל לעבוד במדור הכלכלי של הלה מונד ובשנת 1989 היה לעורך הראשי של המדור. בין השנים 1993 ל-1994 היה הכתב הראשי של לה מונד בניו יורק ובשנת 1996 היה לעורך הראשי.
בשנת 2000 עזב את "לה מונד" והיה לעורך של העיתון הכלכלי היומי Les Echos והפך למנהלו בשנת 2007.
אלן קורבי

| --- | --- |

אלן קורבי לצידו של השחקן ריצ'רד תומאס בסדרה "משפחת וולטון", 1976
 לידה:  3 ביוני 1911 רסין, ויסקונסין, ארצות הברית 
 פטירה:  14 באפריל 1999 (בגיל 87) וודלנד הילס, לוס אנג'לס, קליפורניה, ארצות הברית 
 מקום קבורה:  פורסט לאון ממוריאל פארק 
 מדינה:  ארצות הברית 
 תקופת הפעילות:  1933–1999 (כ־66 שנים)
 בן או בת זוג:  Francis Corby (1934–1944) 
 פרסים והוקרה:  שני פרסי גלובוס הזהב, שלושה פרסי אמי
 פרופיל ב-IMDb
 
אלן הנסן קורבי (באנגלית: Ellen Hansen Corby.;‏ 3 ביוני 1911 - 14 באפריל 1999) הייתה שחקנית קולנוע וטלוויזיה אמריקאית זוכת פרס גלובוס הזהב ושלושה פרסי אמי על תפקידה בסדרת הדרמה "משפחת וולטון" (אנ'). קורבי זכתה בפרס גלובוס הזהב לשחקנית המשנה הטובה ביותר והייתה מועמדת לפרס אוסקר לשחקנית המשנה הטובה ביותר בשנת 1948 על הופעתה בסרט "כזאת הייתה אמא").
ביוגרפיה

קורבי נולדה בשם אלן הנסן בעיר רסין שבוויסקונסין וגדלה בפילדלפיה במשפחה ממוצא דני. בצעירותה עסקה במשחק חובבני על במה וניסתה את מזלה בהוליווד בעבודות מזמנדות.
קריירת משחק > קולנוע

קורבי החלה את הקריירה שלה כשחקנית קולנוע בתחילת שנות ה-30 אך פרצה לתודעה רק בשנת 1948 בקומדיה של ג'ורג' סטיבנס "כזאת הייתה אימא" בתפקיד דודה טרינה, תפקיד מוערך ביותר של קורבי בעבורו היא זכתה בפרס גלובוס הזהב לשחקנית המשנה הטובה ביותר והייתה מועמדת לפרס אוסקר לשחקנית המשנה הטובה ביותר.
בשנת 1950 שיחקה קורבי בדרמת כותלי העלא של ג'ון קרומוול "כלואה" בתפקיד האסירה אמה ברבר. בהמשך שנות ה-50 הופיעה קורבי עבור אלפרד היצ'קוק במותחן הפסיכולוגי "ורטיגו" בתפקיד מנהלת בית המלון, עבור בילי ויילדר בדרמה הקומית "סברינה" בתפקיד גברת מקריידל המזכירה של ליינוס לרבי (המפרי בוגרט) ובמערבון הקלאסי "שיין" בתור גברת ליז טרורי.
קריירת משחק > טלוויזיה

קורבי הופיעה במהלך הקריירה שלה בעשרות של סדרות טלוויזיה, אך היא התפרסמה באופן רשמי בסדרת הדרמה המשפחתית "משפחת וולטון" בתפקיד אסתר וולטון הסבתא של משפלת וולטון. בעבור התפקיד זכתה קורבי בפרס גלובוס הזהב לשחקנית המשנה הטובה ביותר בסדרת דרמה ובשלושה פרסי אמי.
חיים אישיים

קורבי הייתה נשואה במשך 10 שנים לצלם הקולנוע פרנסיס קורבי, לא נולדו לה ילדים.
קורבי סבלה בשנותיה המאוחרות בעיות רפואיות חוזרות ונשנות שכללו מקרה של שבץ מוחי. קורבי נפטרה ב-14 באפריל 1999 ב"בית החולים Motion Picture" שבוודלנד הילס, קליפורניה בגיל 87.
היא נקברה ב"פארק הזיכרון פורסט לאוון" שבעיר גלנדייל.
פילמוגרפיה

הפינה האפלה (1946)
אלו חיים נפלאים (1946)
כזאת הייתה אימא (1948)
סודה של אישה (1948)
נשים קטנות (1949)
מאדאם בובארי (1949)
כלואה (1950)
האקדוחן (1950)
קצה האבדון (1950)
הרייט גרג (1950)
הנה בא החתן (1951)
עונת הייחום (1951)
במפרץ אור הירח (1951)
אריה ברחובות (1953)
סיפור שלוש האהבות (1953)
שיין (1953)
סברינה (1954)
לא חוקי (1955)
לגבי גברת לסלי (1954)
סוזן ישנה כאן (1954)
כרכרה אל הזעם (1956)
הכול שלי לתת (1957)
נסיעת לילה (1957)
מקבר (1958)
ורטיגו (1959)
כיס מלא ניסים (1961)
ביקור על כוכב קטן (1960)
4 לטקסס (1963)
הדואגים (1963)
שרלוט המתוקה (1964)
הנאבק (1964)
הרוח וגברת תרנגול (1966)
לילו של הגריזלי (1966)
ספינת תת-הכוס (1966)
תמוך באקדוחן המקומי שלך (1971)
נפוליאון וסמנתה (1972)
סדרות טלוויזיה

משפחת וולטון (1971–1980)
אלכסיס מאלון

| --- | --- |
אין תמונה חופשית
 לידה:  8 במאי 1875
 פטירה:  7 באפריל 1934 (בגיל 58) בית לחם, פלשתינה (א"י) 
 ענף מדעי:  בלשנות, אגיפטולוגיה
 מקום מגורים:  צרפת, מצרים, לבנון, ארץ ישראל
 מקום לימודים:  אוניברסיטת סן-ז'וזף 
 תרומות עיקריות
 חיבור ספר קלאסי לדקדוק השפה הקופטית, גילויים ארכאולוגיים
 
אלכסיס מאלון (בצרפתית: Alexis Mallon, ‏8 במאי 1875 – 7 באפריל 1934) היה בלשן, מזרחן, אגיפטולוג וארכאולוג צרפתי, כומר ישועי שהתיישב במזרח התיכון, עבד במצרים, בלבנון ובארץ ישראל. היה פרופסור לאגיפטולוגיה במכון האפיפיורי למקרא ברומא ופרופסור בפקולטה למזרחנות באוניברסיטת סן ז'וזף (של הישועים) בביירות ומנהל הראשון של הסניף בירושלים של המכון האפיפיורי למקרא.
תרומותיו המדעיות העיקריות היו חיבור ספר קלאסי לדקדוק השפה הקופטית שפורסם לראשונה בשנת 1904 ואחר כך במהדורות חוזרות במהלך המאה ה-20, וכמו כן תגלית האתר מהכלקוליתי בתוליילת ע'סול, בעבר הירדן.
ממייסדי סניף המכון האפיפיורי למקרא בארץ ישראל

אחרי 1913 גויס האב מאלון למאמצים להקמת מכון אפיפיורי למקרא בירושלים. הקמת המכון התעכבה בגלל מריבות בין נציגי הישועים ובין נציגים של ה"אקול ביבליק" הדומיניקנית בירושלים ועם נציגי הכרמליתים בחיפה. מאלון נמנה עם הישועים הראשונים שהגיעו ב-1912 לארץ ישראל אז תחת השלטון העות'מאני. פריצת מלחמת העולם הראשונה אילצה אותו ואת עמיתיו לעזוב את הארץ. הוא חזר בדצמבר 1919. בסופו של דבר הוקם בירושלים סניף של המכון שמרכזו ברומא ולא מכון עצמאי. בשנת 1925 מונה מאלון להיות מנהלו של הסניף בירושלים שנפתח ביולי 1927.
עבודותיו בתחום השפה והתרבות הקופטית

בשנת 1904, פרסם מאלון לראשונה בביירות, את ספר הדקדוק הידוע שלו על ניב השפה הקופטית - הניב ה"בוהאירי". בפרסומו ציין, בין השאר, את תרומותיהם של הפילולוגים הקופטים מימי הביניים, שלקחו דוגמה מעמיתיהם הערבים מוסלמים. מאלון חקר גם את הספרות הדתית הקופטית, כולל ה"תאוטוקיות".
החפירות בתלוליות ע'סול

בינואר 1929 ערך מלון ביחד עם רוברט קפל, סקר בדרום מזרח עמק הירדן בעבר הירדן, בין השאר התרשם מאוד מהתלוליות הקרויות "תוליילת ע'סול". מאלון מסר לג'ון או'רורק, הרקטור באותם הימים של המכון האפיפיורי למקרא, שמושבו ברומא, כי כדאי לערוך במקום חפירות. לאחר קבלת תרומה כספית ממשפחה אמריקאית ששמרה על עילום שמה, התחיל האב מאסון יחד עם רנה נוויל (שהיה קונסול צרפת בירושלים) ורוברט קפל בחפירות שנמשכו בין דצמבר 1929 ועד שחלה במחלה קשה באביב 1934. האב מאסון נפטר בבית לחם ב-7 באפריל 1934.
החפירות חודשו אחרי מותו בין השנים 1936–1938 בניהולו של רוברט קפל. הממצאים בשכבה ארכאולוגית שנמצאה קרוב לפני השטח. החפירות וחשפו ישוב עתיק מאוד, בלתי מבוצר, שפרח בתקופה שבין התקופה הנאוליתית ובין תקופת הברונזה הקדומה. כדבריו של מאסון, כשהשבטים העברים בהנהגת יהושע בן נון הגיעו לאזור, התלים עם שרידי היישוב הקדום נראו בדיוק כמו בימינו ולא משכו תשומת לב. בהתחלה סבר האב מאסון שהיישוב הוא אולי אחת מערי הככר הנזכרות בסיפור התנ"כי על סדום ועמורה. בחפירות אלה הסתבר לראשונה שהאתר מייצג תרבות חדשה בארכאולוגיה באזור. שכונתה לאחר מכן "התקופה הכלקוליתית". ממצאי החפירות בתלוליות ע'סול נמסרו למוזיאון האפיפיורי למקרא בירושלים.
בשנת 1924 מצא מאלון את מערת שוקבא. במערה נערכו לאחר מכן חפירות בראשותה של דורותי גארוד. במערה התגלתה והוגדרה התרבות הנאטופית.
מומיה מצרית

בשנות ה-20 של המאה ה-20 הביא מאלון לסניף המכון האפיפיורי למקרא בירושלים, מומיה מצרית מתקופת בית תלמי - מתנת המכללה הישועית באלכסנדריה. המומיה נשמרת במוזיאון המכון והוצגה בתערוכה גם מוזיאון ישראל. המומיה קיבלה את השם "אלכס" לזכר הכומר-המדען.
מבחר כתביו > בתחום הבלשנות וההיסטוריה הקופטית

Grammaire copte, avec Bibliographie ,chrestomathie et vocabulaire edition 4e, revue par Michel Malinine,Imprimerie catholique, Beyrouth, 1956 (דקדוק קופטי, עם ביבליוגרפיה, כרסטומאתיה ומילון, מהדורה רביעית, בית הדפוס הקתולי, ביירות, 1956 - בצרפתית)
Une école de savants égyptiens au Moyen-Âge”, Mélanges de la Faculté Orientale 1 (1906), p. 109-131, and 2 (1907), p. 213-264; (אסכולה של חכמים מצריים בימי הביניים - בכתב העת של הפקולטה למזרחנות, 1 1906, ו2, 1907)
“Les Theotokies ou Office de la Sainte Vierge dans le Rite Copte (התאוטוקיות או פולחן הבתולה הקדושה בדת הקופטית)
מבחר כתביו > בתחום האגיפטולוגיה וספרי היסטוריה

Toutankhamon, son tombeau, son siécle, Pompeiana Libri,Roma, 1924 (תות ענח' אמון, קברו ותקופתו - פומפיאנה ליברי, רומא 1924 - בצרפתית)
- The religion of ancient Egypt- Studies of comparative religion ,Catholic Truth Society, 32 p.
L'origine égyptienne de l'alphabet phénicien (המקור המצרי של האלף-בית הפיניקי - המכון הצרפתי לארכאולוגיה מזרחית, קהיר
ארכאולוגיה ותולדות ארץ ישראל Voyage d'Exploration au Sud-Est de la Mer Morte Biblica, 5,1924, 413-455 (מסע מחקר בדרום מזרח ים המלח - בכתב העת "ביבליקה", ה, 1924)
La Civilisation du IIIe millénaire dans la Vallée du Jourdain :Les fouilles de Tuleilat Ghassoul  Syria, T.XIII,1932 (הציוויליזציה של האלף השלישי בעמק הירדן: החפירות בתולילת ע'סול, כתב העת "סוריה", כרך י"ג, 1932)
Alexis Mallon, Robert Koeppel and René Neuville, Teleilat Ghassul 2 vol.Institut Biblique Pontifical, Rome 1934-40 (תולילת ע'סול - 2 כרכים, מאת אלכסיס מאלון, רוברט קפל ורנה נוויל, המכון האפיפיורי למקרא ברומא 1934–1940)
Une nouvelle stèle égyptienne de Beisan (Scythopolis) P. Geuthner 1928 (סטלה מצרית חדשה מבית שאן (סקיתופוליס), פ. גטנר, 1928)
Les Hébreux en Egypte," Orientalia 3 (1921), 68—72. (העברים במצרים,1921)
Alexis Mallon, "Le disque étoilé en Canaan au troisième millènaire avant Jésus-Christ," Mélanges Maspero 1/1 (1935—58): 59. (דיסקת הכוכב בכנען באלף השלישי לפני הספירה, "מלאנז' מאספרו", 1/1 1935-1938 :59)
לקריאה נוספת

עופר בר יוסף, ויוסף גרפינקל - הפרהיסטוריה של ארץ ישראל - הוצאת ספרים אריאל, ירושלים, מוזיאון התרבות הירמוכית, קיבוץ שער הגולן, 2008
Guy Rachet L'Univers de l archéologie  Editions Gerard et co.Verviers, Belgique, 1970 (גי ראשה - עולם הארכאולוגיה, הוצאת ז'יראר בע"ם, ורבייה, בלגיה 1970)
הערות שוליים

↑  כתבה קצרה על המומיה אלכס בעיתון ישועי ברשת
| --- | --- |
בקרת זהויות :  NLI: 987007275604105171  BnF: cb106195270 (data)  GND: 116696184  ISNI: 0000 0000 6299 7783  LCCN: n83193439  NLA: 35682910  NTA: 074110993  RERO: 02-A003554736  SUDOC: 129417939  Trove: 1040718  VcBA: 495/164861  VIAF: 770809   WorldCat (עם VIAF): 770809
אמיר אביגדור

אמיר אביגדור (נולד ב-29 בינואר 1970) הוא כדורגלן עבר ישראלי, ששיחק בעמדת הקשר ההתקפי והחלוץ. אביגדור מזוהה בעיקר עם קבוצת הפועל באר שבע, בה שיחק רוב הקריירה שלו.
קריירה

אביגדור נולד וגדל בעיר באר שבע, שם בילדותו החל לשחק במחלקת הנוער של הפועל באר שבע, והצליח להתבלט בקבוצת הנערים והנוער בתור חלוץ וקשר התקפי. ב-13 במאי 1989, בגיל 19, ערך אביגדור את הופעת הבכורה בקבוצה הבוגרת של הפועל באר שבע, ואף הבקיע את שער הבכורה בהופעת הבכורה שנתנה ניצחון לקבוצה נגד שמשון תל אביב בליגה הלאומית. עם הזמן הפך אביגדור לשחקן משמעותי בהרכב הקבוצה. ב-1992 עבר בפעם הראשונה מחוץ לב"ש וחתם בקבוצת הפועל חיפה שם לא הרבה לשחק. בהמשך חזר לבאר שבע, ובעונת 1996/1997 שיחק עבור הזהובים שחורים וחתם בבני יהודה תל אביב לעונה אחת, אך גם שם לא הצליח להתבלט וחזר שוב לבאר שבע. לאחר מכן שיחק בהפועל צפרירים חולון ובהפועל נצרת עילית. בהמשך ירד אביגדור לשחק בליגות הנמוכות במכבי אשקלון ובבית"ר אברהם באר שבע, לאחר מכן פרש מכדורגל.
לאחר הפרישה הפך אביגדור למאמן כדורגל ואימן את הנוער של הפועל באר שבע. ב-2012 עזב אביגדור את הארץ והשתקע בארצות הברית בפיניקס, אריזונה.
הערות שוליים

↑  מפגש רעים בדשא אצל אביגדור, מאת א. טבק, עיתון מעריב, 14 מאי 1989
↑  ה"שלושה" ב"ש יצאה לדרך עם המאמן החדש, ענר חיים, אתר mynet באר שבע, 23 במרץ 2008
↑  הכובש המצטיין של הפועל באר שבע תפס אמריקה, חיים זלקאי, מקומון Nrg מקומי-דרום-באר שבע, 27 באוקטובר 2012
אנשים למען יחס מוסרי לבעלי חיים

| --- | --- |

 תחום:  זכויות בעלי חיים ורווחת בעלי חיים
 שפה רשמית:  אנגלית
 מדינה:  ארצות הברית 
 מטה הארגון:  נורפוק 
 מקום פעילות:  עולמי
 מייסדים:  אלכס פאצ'קו, אינגריד ניוקירק 
 חברים:  800,000 
 נשיא:  אינגריד ניוקירק
 עובדים:  1,157 
 תקופת הפעילות:  מרץ 1980 – הווה (כ־44 שנים) 
 www.peta.org
 
אנשים למען יחס מוסרי לבעלי חיים (באנגלית: People for the Ethical Treatment of Animals; בראשי תיבות: PETA) הוא ארגון זכויות בעלי חיים אשר נוסד ב-1980. הארגון טוען שהוא ארגון זכויות בעלי החיים הגדול בעולם, עם למעלה מ-9 מיליון תומכים.
היסטוריה

הארגון חשף מקרי התעללות רבים בבעלי חיים, ובמסגרת המאבק הצליח למנוע ולחשוף בפני הציבור את ההתעללויות.
זהו ארגון בין-לאומי, המקיים פעילות במדינות רבות. משרדיו הראשיים נמצאים בנורפוק, וירג'יניה, ארצות הברית. ניתן למצוא סניפים לארגון גם בבריטניה, הולנד, צרפת, גרמניה, והודו.
הארגון, הפועל בעיקר בתחום ההסברה, ידוע בפרובוקציות הרבות, בין היתר מחאה בעירום, שהוא יוצר על מנת למשוך את תשומת לבה של התקשורת. אלו עוררו ביקורת רבה הן בתנועה לזכויות בעלי חיים והן מחוצה לה.
בעבר, הארגון מימן את ההרצאות של גארי יורופסקי, התומך בטבעונות ממניעים אידאולוגיים ומוסריים. שיתוף הפעולה בין הארגון לבין גארי יורופסקי הסתיים לאחר שהארגון החליט להפסיק לממנו.
החל משנת 2011 הארגון מעסיק את פטריק בבומיאן להרצאות בנושא.
ביקורת

נשמעות ביקורות רבות נגד הארגון ונגד פועלו.
מוסד התנועה האומניבורית האתית מעביר ביקורת חריפה על הארגון ומאשים אותו בגנבה, הסגת גבול ונזקי רכוש, מחשיב אותו כארגון טרור שמטרתו פרסום וכסף.
ראו גם

התנועה לזכויות בעלי חיים
החזית לשחרור בעלי החיים
אנימלס
טבעונות
צמחונות
הערות שוליים

↑  Our Mission Statement, PETA
↑  About the Ethical Omnivore Movement, Ethical Omnivore (באנגלית)
| --- | --- |
בקרת זהויות :  NLI: 987007596546205171  PLWABN: 9812078444905606  CiNii: DA0900272X  GND: 4368868-8  LCCN: n85378392  SUDOC: 154654957  VIAF: 156017123   WorldCat (עם VIAF): 156017123 
ערך זה הוא קצרמרבנושא בעלי חיים ובנושא ארגונים. אתם מוזמנים לתרום לוויקיפדיה ו.
אינגריד ניוקירק (אנ') - נשיאת הארגון
אנדרייס רובינס

אנדרייס רובינס (בלטבית: Andrejs Rubins;‏ 26 בנובמבר 1978 – 1 באוגוסט 2022) היה כדורגלן לטבי ששיחק בעמדת קשר הכנף ומאמן כדורגל.
קריירת מועדונים

רובינס נולד בריגה, והחל את הקריירה המקצוענית שלו בשנת 1996 בפ.ק. אודה מליגת המשנה הלטבית. לאחר שנה חתם באוסטרס השוודית, במדיה ערך 11 הופעות ליגה, לפני שחזר ללטביה בשנת 1998 וחתם בסקונטו ריגה. הוא שיחק במועדון במשך שלוש עונות, בהן זכה בשלוש אליפויות לטביה רצופות, ובנוסף פעמיים בגביע הלטבי. בשלוש עונותיו במועדון הוא ערך 67 הופעות ליגה, בהן הבקיע 14 שערים.
בשנת 2000 עבר רובינס לאנגליה, וחתם בקריסטל פאלאס מהליגה הראשונה של הפוטבול ליג. הוא ערך 31 הופעות ליגה בלבד במהלך שלוש עונותיו במועדון, והבקיע שני שערים במסגרת גביע הפוטבול ליג, נגד לסטר סיטי ונגד ליברפול ונגד לסטר סיטי.
בחודש דצמבר 2002 חתם רובינס בספרטק מוסקבה מליגת העל הרוסית. שלושה חודשים לאחר מכן, מבלי ששיחק במדי המועדון, חתם בשיניק ירוסלבל, גם היא מליגת העל הרוסית. הוא ערך 51 הופעות ליגה במדי המועדון, בהן הבקיע ארבעה שערים. בחודש ינואר 2005 חזר רובינס לספרטק מוסקבה וחתם על חוזה לארבע שנים במועדון. הוא ערך חמש הופעות ליגה במועדון, ובחודש ינואר 2006 הושאל למשך שנה אחת בחזרה לשיניק ירוסלבל.
ב-27 ביולי 2007 הושאל רובינס למשך שישה חודשים ללייאפיס מטאלורגס מליגת העל הלטבית. בחודש אוגוסט 2008 חתם רובינס באינטר באקו מליגת העל האזרית. היו לו שתי עונות מוצלחות במועדון, בהן הבקיע תשעה שערים ב-49 הופעות ליגה. בעונת 2009/2010 זכה עם המועדון באליפות אזרבייג'ן.
לקראת עונת 2010/2011 חתם רובינס על חוזה לשנתיים בקרבאך מליגת העל האזרית בהעברה חופשית. לאחר שסבל מפציעות רבות, הוא ערך 12 הופעות ליגה במדי המועדון, ושוחרר בתום עונתו הראשונה. בשנת 2011 חתם בסימורק מליגת העל האזרית, הוא שוחרר מהמועדון בחודש יולי 2012, לאחר שערך 18 הופעות ליגה.
ב-13 במרץ 2013 הודיע רובינס על פרישתו מכדורגל.
קריירה בין-לאומית

ב-10 בנובמבר 1998 ערך רובינס את הופעת הבכורה שלו בנבחרת לטביה, בהפסד 3-0 לנבחרת תוניסיה במשחק ידידות. ב-5 ביולי 2001 הבקיע את שער הבכורה שלו בנבחרת, בניצחון 4-1 על נבחרת ליטא במסגרת הגביע הבלטי 2001. הוא היה חלק מסגל נבחרת לטביה לטורניר יורו 2004, וערך שלוש הופעות בטורניר, בו הודחה נבחרתו כבר בשלב הבתים.
בסך הכול ערך רובינס 117 הופעות במדי הנבחרת, בהן הבקיע תשעה שערים, והוא סגן מלך ההופעות של הנבחרת, אחרי ויטליס אסטפייבס, שערך 167 הופעות.
קריירה כמאמן

לקראת עונת 2014 מונה רובינס לעוזר מאמן קבוצת פ.ק. אוגרה מליגת המשנה הלטבית. בעונת 2019 שימש כמאמן פ.ק. אודה. בעונת 2022 שימש כעוזר מאמן ספרטקס יורמלה מליגת העל הלטבית.
מותו

ב-1 באוגוסט 2022 מת רובינס, ופדרציית הכדורגל הלטבית הודיעה על מותו ב-3 באוגוסט.
תארים

אליפות לטביה (3): 1998, 1999, 2000
הגביע הלטבי (2): 1998, 2000
אליפות אזרבייג'ן (1): 2009/2010
הערות שוליים

↑  Rubins wings his way to Spartak באתר הרשמי של אופ"א, 10 בדצמבר 2002 (באנגלית)
↑  Trio strengthen Spartak ranks באתר הרשמי של אופ"א, 12 במרץ 2003 (באנגלית)
↑  Rubins ready for Spartak באתר הרשמי של אופ"א, 5 בינואר 2005 (באנגלית)
↑  Basinas makes Mallorca move באתר הרשמי של אופ"א, 20 בינואר 2006 (באנגלית)
↑  Rubins paraksta līgumu ar Baku Inter באתר TV Net,‏ 19 ביוני 2008 (בלטבית)
↑  Rubins pāriet uz "Karabakh באתר Sporta Centrs,‏ 21 ביולי 2010 (בלטבית)
↑  Pie Jurana spēlēs Rubins un Grebis באתר Parsportu,‏ 16 ביולי 2012 (בלטבית)
↑  Prohorenkovs un Rubins trenēs 1.līgas jaunpienācēju "Ogri" באתר Sporta Centrs,‏ 31 במרץ 2014 (בלטבית)
↑  Pāragri mūžībā aizsaukts Andrejs Rubins באתר הרשמי של ספרטקס יורמלה, 3 באוגוסט 2022 (בלטבית)
↑  Atvadīšanās no Andreja Rubina notiks 9. augustā באתר Delfi,‏ 5 באוגוסט 2022 (בלטבית)
↑  Pāragri mūžībā aizsaukts Andrejs Rubins באתר הרשמי של פדרציית הכדורגל הלטבית, 3 באוגוסט 2022 (בלטבית)
| נבחרת לטביה – יורו 2004 |
| --- | --- | --- |
|  1 קולינקו •  2 סטפנובס •  3 אסטפייבס •  4 זמלינסקיס •  5 לייזאנס •  6 בלגונאדזדינס •  7 איסקובס •  8 בליידליס •  9 ורפקובסקיס •  10 רובינס •   11 פרוחורנקובס •  12 פיידלס • 13 פוצ'ינסקיס •  14 לובנובס • 15 סמירנובס • 16 זירניס • 17 פהרס • 18 קורבלובס • 19 שטולצרס • 20 פבלובס • 21 מיכולאפס • 22 זקרשבסקיס • 23 רימקוס • מאמן: סטרקובס |  1 קולינקו •  2 סטפנובס •  3 אסטפייבס •  4 זמלינסקיס •  5 לייזאנס •  6 בלגונאדזדינס •  7 איסקובס •  8 בליידליס •  9 ורפקובסקיס •  10 רובינס •   11 פרוחורנקובס •  12 פיידלס • 13 פוצ'ינסקיס •  14 לובנובס • 15 סמירנובס • 16 זירניס • 17 פהרס • 18 קורבלובס • 19 שטולצרס • 20 פבלובס • 21 מיכולאפס • 22 זקרשבסקיס • 23 רימקוס • מאמן: סטרקובס | לטביה |
| --- | --- |
בקרת זהויות :  GND: 127890784X  LNB: 000266128  VIAF: 2033154137634015370006   WorldCat (עם VIAF): 2033154137634015370006
אסקס

ערך זה עוסק במחוז במזרח אנגליה. אם התכוונתם לאחת משבע ממלכות ההפטרכיה בהיסטוריה של אנגליה, ראו .
אסקס (באנגלית: Essex) הוא מחוז במזרח אנגליה. עיר המחוז של אסקס היא צ'למספורד (Chelmsford). שם המחוז נוצר מצירוף של המילים East Seaxe, כלומר סקסונים מזרחיים, על שם ממלכת אסקס שהוקמה בשנת 527.
בגלל הקרבה ללונדון, רבות מהערים באסקס משמשות כערי שינה. אוכלוסיית המחוז מגיעה ל-1,729,200 איש, וצפיפותה כ-471 איש לקמ"ר.
היסטוריה

מקורו של שם המחוז נמצא בתקופה האנגלו-סקסונית בימי הביניים המוקדמים. האנגלוסקסיים פלשו לאנגליה בשנת 527 והתיישבו באזור דרום-מזרח אנגליה. בשטח המחוז נמצאת העיר קולצ'סטר, אשר נחשבת לאחת הערים העתיקות בבריטניה. לאחר הכיבוש הנורמני של אנגליה אסקס הפך למחוז.
במהלך ימי הביניים שטח המחוז יועד ליעור, אך תוכניות אלו צומצמו במהלך השנים.
כלכלה

התעשייה המקומית נמצאת בעיקר בדרום המחוז סמוך לשפך נהר התמזה ולנמל טילברי, כשרוב המחוז הוא חקלאי. באסקס נמצא המטה הארצי של חברת ייצור הרכבים פורד. ישנן גם כמספר חברות ביטוח הפועלות במחוז. מזרח אסקס נחשב לאחד מהאזורים העניים ביותר בדרום מזרח המדינה. באזור זה אחוז האבטלה עומד על כ-44%. בניגוד לכך, צפון ומערב אסקס נחשבים לעשירים ומבוססים, עם מעמד ביניים רחב. במחוז ישנן שתיים מתוך 20 הערים האמידות בבריטניה.
פוליטיקה

אסקס נחשב למחוז שמרני מאוד. בבחירות הכלליות בשנת 2017 59% מתושבי המחוז הצביעו למפלגה השמרנית, ומפלגה זו קיבלה את כל 18 המושבים המחוזיים לבית הנבחרים. בבחירות שנערכו בשנת 2015 20.2% מהתושבים הצביעו למפלגת הימין הבדלני UKIP (יותר ממפלגת הלייבור). במשאל העם על חברות הממלכה המאוחדת באיחוד האירופי רוב מוחלט של אזרחי המחוז הצביעו בעד יציאה מהאיחוד.
מועצת המחוז מורכבת מכ-75 נציגים הנבחרים מ-70 מחוזות הבחירה. המועצה במתכונתה הנוכחית הוקמה בשנת 1889. הרכב המועצה בשנת 2017 היה:
המפלגה השמרנית- 56 מושבים
המפלגה הליברל-דמוקרטית- 7 מושבים
מפלגת הלייבור- 6 מושבים
מפלגת הירוקים של אנגליה וויילס- נציג אחד
אחרים ועצמאיים- 5
המועצות המקומיות השונות משתנות בגודלן- מכפרים קטנים בני 200 תושבים ועד עיריות של כ-30,000 תושבים ומעלה. כיום יש למעלה מ-300 מועצות מקומיות ועיריות בתוך אסקס.
שיתופי פעולה בינלאומיים

מחוז אסקס מקיים כמספר קשרים עם מחוזות מחוץ לבריטניה, הדמויים לקשרי ערים תאומות. המחוזות המקיימים שיתוף פעולה עם אסקס הם:
ג'יאנגסו, הרפובליקה העממית של סין
פיקרדי, צרפת
תורינגיה, גרמניה
אקרה, גאנה
הערות שוליים

↑  נכון לשנת 2011.
| --- | --- |
בקרת זהויות :  NLI: 987007555052605171  GND: 4085616-1  LCCN: n81032213  MusicBrainz: c58e25fa-9d99-4ff3-b4b8-a7e7b2cf452c  NKC: ge413201  VIAF: 144253584   WorldCat (עם VIAF): 144253584 
ערך זה הוא קצרמרבנושא גאוגרפיה של אנגליה. אתם מוזמנים לתרום לוויקיפדיה ו.
אנה אזרי

אנה אזרי (נולדה ב-1959) היא דיפלומטית ישראלית המכהנת כשגרירת ישראל בצ'כיה. קודם לכן כיהנה כסמנכ"לית משרד החוץ לענייני אירופה, וכשגרירת ישראל בפולין, ברוסיה ובאוקראינה.